
Tisztelt Képviselő-testület!

Az Önkormányzat Szervezeti és Működési Szabályzatáról szóló 16/2019. (XII. 13.) rendelet 21. § (5) bekezdése a melléklet szerint tájékoztatást adok a lejárt határidejű határozatokról és az előző ülés óta történt fontosabb eseményekről.

Kérem a tisztelt Képviselő-testületet, hogy a tájékoztatót megtárgyalni és az erről szóló határozatot az alábbiak szerint elfogadni szíveskedjen.

…/2022. (III. 24.) ÖKT határozati javaslat

Sülysáp Város Önkormányzatának Képviselő-testülete a lejárt határidejű képviselő-testületi határozatokról és az előző képviselő-testületi ülés óta történt fontosabb eseményekről szóló, az SZMSZ 21. § (5) bekezdése szerint előterjesztett polgármesteri tájékoztatót elfogadja.

Határidő: azonnal

Felelős: polgármester

Sülysáp, 2022. március 17.

Horinka László 

polgármester

TÁJÉKOZTATÓ 

a lejárt határidejű határozatokról és 

az előző testületi ülés óta történt fontosabb eseményekről
I. Tájékoztató a lejárt idejű határozatokról

A Képviselő-testület előző munkaterv szerinti ülése óta az alábbi döntések végrehajtási határideje járt le:

	Határozat száma
	Határozat kelte
	Határozat tárgya
	Határidő
	Állapot

	30/2022.
	2022.02.24.
	Pályázat kiírása a civil szervezetek 2022. évi önkormányzati támogatására
	2022.03.01.
	Végrehajtva


II. Tájékoztató az előző ülés óta történt fontosabb eseményekről
Március 5-én a tápiósülyi településrészen folytatódott a szelektív hulladékgyűjtő edények kiosztása, mely alkalommal több mint 650 darab edény került átadásra. Az utolsó alkalom március 19-én lesz a szőlősnyaralói településrészen. Azok, akik nem tudták a megadott időpontban átvenni a kukát, a Polgármesteri Hivatalban ügyfélfogadási napokon átvehetik.
A Wass Albert Művelődési Központ és Könyvtárban a vizesblokkok átépítése befejeződött, az intézmény látogatói már használhatják a jó minőségben megújult illemhelyeket. 
A március 15-ei nemzeti ünnepünk alkalmából a Grassalkovich-vadászlaknál megtartott megemlékezésünk fényét a Sülysápi Móra Ferenc Általános Iskola diákjai és a Csicsergő Kórus áldal adott műsorblokk emelte.

Március 16-án a NIF Zrt. koordinálásával lakossági fórumot tartottunk a hamarosan épülő körforgalommal kapcsolatosan. 
Ugyanezen a napon megkezdődött a Vörösmarty utcai tornacsarnok tetőfelújítása.

A Hevesy-élménypark kialakítása is megkezdődött; térköves, valamint zúzottköves sétányok kerülnek kialakításra, illetve egy emlékfal is helyet kap a parkban.

A volt TÁVÜSZ csarnok adásvételi szerződésének megkötése folyamatban van.

Sülysáp, 2022. március 17.

Horinka László

polgármester

